**D i s p o z i ț i a**

**nr. 546 din 28 iulie 2023**

**privind aprobarea suspendării contractului individual de muncă al domnului Dărăban Ioan** **pe perioada** **concediului** **pentru creșterea copilului cu handicap** până la împlinirea vârstei de 3 ani

Președintele Consiliului Județean Cluj,

Luând în studiu referatul Direcției Generale Buget-Finanțe, Resurse Umane, înregistrat cu nr. 30602/27.07.2023, privind suspendarea cu data de 01.08.2023 a contractului individual de muncă al domnului Dărăban Ioan, șofer, treapta I la Serviciul Tehnic, Situaţii de Urgenţă al Direcției de Administrare a Domeniului Public și Privat al Județului Cluj, din cadrul Consiliului Județean Cluj, la inițiativa acestuia, pe o perioadă de 6 luni de la data eliberării Certificatului nr. 979/26.07.2023 de încadrare a copilului cu dizabilități în grad de handicap, respectiv până la data de 26.01.2024;

Având în vedere

* Cererea nr. 30602/27.07.2023 prin care domnul Dărăban Ioan solicită acordarea concediului pentru creșterea copilului cu handicap, începând cu data de 01.08.2023;
* Certificatul nr. 979/26.07.2023 de încadrare a copilului cu dizabilități în grad de handicap, eliberat de Comisia pentru protecția Copilului Cluj;

În conformitate cu prevederile:

* art. 191 alin. (1) lit. a), alin. (2) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
	+ art. 51 alin. (1) lit. a) din Legea nr. 53/2003 Codul muncii, republicată, cu modificările și completările ulterioare;
* art. 2 lit. (1) din Ordonanța de Urgență a Guvernului nr. 111/2010 privind concediul și indemnizația lunară pentru creșterea copilului, cu modificările și completările ulterioare;
* art. 1 alin. (1) litera a) și ale art. 7 alin. (1) din Normele metodologice de aplicare a prevederilor Ordonanței de Urgență a Guvernului nr. 111/2010 privind concediul și indemnizația lunară pentru creșterea copilului, aprobate prin Hotărârea Guvernului nr. 52/2011, cu modificările și completările ulterioare;
* art. 1 alin. (1), ale art. 7, ale art. 10 și ale art. 11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**dispune:**

**Art. 1.** **(1)** Cu data de 01.08.2023 se suspendăcontractul individual de muncă al domnului Dărăban Ioan, șofer, treapta I la Serviciul Tehnic, Situaţii de Urgenţă al Direcției de Administrare a Domeniului Public și Privat al Județului Cluj, din cadrul Consiliului Județean Cluj, din inițiativa acestuia, pe perioada concediului pentru creșterea copilului cu handicap, până la împlinirea vârstei de 3 ani, respectiv pe o perioadă de 6 luni de la data eliberării Certificatului nr. 979/26.07.2023 de încadrare a copilului cu dizabilități în grad de handicap, respectiv până la data de 26.01.2024.

**(2)** Predarea bunurilor care au fost încredințate domnului Dărăban Ioan în vederea exercitării atribuțiilor de serviciu, se va realiza până cel târziu în data 31.07.2023.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau, pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004 a contenciosului administrativ, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziții se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziție se comunică prin poșta electronică Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica domnului Dărăban Ioan prezenta dispoziție.

**P R E Ș E D I N T E Contrasemnează:**

 **SECRETAR GENERAL AL JUDEȚULUI**

 **Alin TIȘE Simona GACI**